rejauldu/bengali-wikipedia huggingface dataset:
গুগ-৪১১ () বা গুগল ভয়েস লোকাল সার্চ (Google Voice Local Search) গুগল ল্যাব্‌স-এর তৈরি একটি উপকরণ যার মাধ্যমে ব্যবহারকারীরা যেকোন মার্কিন শহর থেকে বিভিন্ন ব্যবসা অনুসন্ধান করতে পারেন।   ব্যবহার প্রক্রিয়া  এজন্য ব্যবহারকারীকে প্রথমে 1-800-466-4411 (1-800-GOOG-411), এই বিনামূল্যের নম্বরে ফোন করতে হয়। ব্যবহারকারীকে প্রথমে জানানো হয় যে তার কলটি সিস্টেমের মান উন্নয়নের স্বার্থে রেকর্ড করা হচ্ছে। এরপর ব্যবহারকারীকে প্রশ্ন করা হয় তিনি যুক্তরাষ্ট্রের কোন্‌ শহর ও অঙ্গরাজ্যে অনুসন্ধান চালাতে চান। এরপর ব্যবহারকারীকে ব্যবসার নাম বা প্রকার উল্লেখ করতে বলা হয়। ব্যহারকারীর দেয়া তথ্যের প্রত্যুত্তরে একটি ক্রমিক সংখ্যাযুক্ত তালিকা উপস্থাপন করা হয়, যেখান থেকে ব্যবহারকারী তার পছন্দের ক্রমিক সংখ্যাটি উচ্চারণ করে ব্যবসাটির সাথে সরাসরি যোগাযোগ করতে পারেন (গুগল স্বয়ংক্রিয়ভাবে বিনামূল্যে এই যোগাযোগ স্থাপন করে দেয়))। কন্ঠস্বর ছাড়াও টেক্সট বার্তার মাধ্যমেও এই সংযোগ স্থাপন সম্ভব।  যদি গুগ-৪১১ ব্যবস্থা ব্যবহারকারীর কথা বুঝতে না পারে, তবে ফোনের কী-প্যাড দিয়ে জিজ্ঞাসা প্রেরণ করার ব্যবস্থা আছে।   বহিঃসংযোগ   GOOG-411  The Future of Search, টেকনলজি রিভিউ ম্যাগাজিনে গুগলের গবেষণাগারের প্রধান পিটার নরভিগের সাক্ষাৎকার, যাতে গুগ-৪১১-এর আলোচনা রয়েছে।  বিষয়শ্রেণী:গুগল বিষয়শ্রেণী:টেলিফোনি বিষয়শ্রেণী:২০০৭-এ প্রতিষ্ঠিত ইন্টারনেট সম্পত্তি বিষয়শ্রেণী:বন্ধ হওয়া গুগল সেবা
মুহাম্মদ আব্দুল মান্নান (জন্ম: ৩ মার্চ ১৯৬০) বাংলাদেশের একজন ইসলামী রাজনীতিবিদ, লেখক এবং গবেষক, যিনি এম. এ. মান্নান বা আল্লামা এম. এ. মান্নান নামে পরিচিত। তিনি  বাংলাদেশ ইসলামী ফ্রন্টের সাবেক চেয়ারম্যান এবং বর্তমানে আনজুমান রিসার্চ সেন্টারের মহাপরিচালকের দায়িত্ব পালন করছেন।  প্রারম্ভিক জীবন আবদুল মান্নান চট্টগ্রাম জেলার রাউজান উপজেলার ডাবুয়া ইউনিয়নের খলিফার বাড়িতে ১৯৬০ সালের ৩ মার্চ বৃহস্পতিবার জন্মগ্রহণ করেন। তার পিতার নাম আলহাজ্ব এজহার।  কর্মজীবন বাংলাদেশের অন্যতম ইসলামী শিক্ষা প্রতিষ্ঠান ছোবাহানিয়া আলিয়া কামিল মাদ্রাসার শিক্ষকতার (১৯৭৯-১৯৮৭) মাধ্যমে মান্নান তার কর্মজীবনের সূচনা হয়। পরবর্তীতে ১৯৯৫ সালে আহসানুল উলুম আলিয়া মাদ্রাসায় মুহাদ্দিস পদে নিযুক্ত হন এবং ১৯৯৭ সালে সালে গহিরা আলিয়া মাদ্রাসায় উপাধ্যক্ষ পদে নিযুক্ত হন।   রাজনৈতিক জীবন বাংলাদেশ ইসলামী ছাত্রসেনা (১৯৮০-১৯৮৬)  আব্দুল মান্নান বাংলাদেশ ইসলামী ফ্রন্টের ছাত্র সংগঠন বাংলাদেশ ইসলামী ছাত্রসেনার প্রতিষ্ঠাতা আহ্বায়ক ছিলেন। পরবর্তীতে তিনি ১৯৮০ সাল থেকে ১৯৮৬ সাল পর্যন্ত এ সংগঠনের প্রথম সভাপতি হিসেবে দায়িত্ব পালন করেন।  বাংলাদেশ ইসলামী ফ্রন্ট (১৯৯০-২০২২)  ইসলামী ফ্রন্টের চেয়ারম্যান এম এ জলিল মৃত্যুবরণ করলে আব্দুল মান্নান ইসলামী ফ্রন্টের কেন্দ্রীয় সদস্যদের ভোটে সংগঠনটির দ্বিতীয় চেয়ারম্যান হিসেবে নির্বাচিত হন।  অন্যান্য কার্যক্রম আব্দুল মান্নান রাজনৈতিক কার্যক্রম ছাড়াও তিনি বেশ কিছু প্রতিষ্ঠানের পরিচালক ও উপদেষ্টা পদে রয়েছেন। এছাড়াও তিনি ইসলামী বইয়ের লেখক ও অনুবাদক হিসেবেও তার অনুসারীদের কাছে পরিচিত।  তার উল্লেখযোগ্য কাজসমূহ:  শানে রিসালাত  রহমতে আলম সাল্লাল্লাহু আলাইহি ওয়া সাল্লাম  হাযির নাযির  দাওয়াত  হযরত আমীর মু'আবিয়া (রা.)  কানযুল ঈমান গ্রন্থের বঙ্গানুবাদ।  উর্দু ভাষায় রচিত নুরুল ইরফান ও খাজায়নুল ইরফান নামে দুটি কোরআনের ব্যাখ্যাগ্রন্থের বঙ্গানুবাদ।  আব্দুল কাদের জিলানীর জীবনীগ্রন্থ বাহজাতুল আসরার-এর বঙ্গানুবাদ।  সৈয়দ মুহাম্মদ আজিজুল হকের জীবনীগ্রন্থ দিওয়ান-ই আযীয নামক গ্রন্থের বঙ্গানুবাদ।  আরও দেখুন  বাংলাদেশ ইসলামী ফ্রন্ট  বাংলাদেশ ইসলামী ছাত্রসেনা  তথ্যসূত্র  বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী সুন্নি মুসলিম বিষয়শ্রেণী:বাঙালি রাজনীতিবিদ বিষয়শ্রেণী:বাঙালি মুসলিম বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:চট্টগ্রাম জেলার ইসলামি ব্যক্তিত্ব বিষয়শ্রেণী:চট্টগ্রাম জেলার লেখক বিষয়শ্রেণী:জামেয়া আহমদিয়া সুন্নিয়া কামিল মাদ্রাসার প্রাক্তন শিক্ষার্থী
ওয়াপদা লাহোর ফুটবল ক্লাব পানি ও বিদ্যুৎ উন্নয়ন কর্তৃপক্ষের ফুটবল বিভাগ হিসেবে কাজ করে। এটি লাহোর, পাঞ্জাব, পাকিস্তানে অবস্থিত। ক্লাবটি পাকিস্তান প্রিমিয়ার লিগে প্রতিদ্বন্দ্বিতা করত। ক্লাবটি নিয়মিত পিএফএফ ন্যাশনাল চ্যালেঞ্জ কাপে অংশগ্রহণ করে।  ওয়াপদা পাকিস্তান প্রিমিয়ার লিগে ৫টি শিরোপা জিতে ৮ বার পাকিস্তান চ্যাম্পিয়ন হয়েছে। তারা ১৯৮৩ সালে হাবিব ব্যাংককে হারিয়ে তাদের প্রথম লিগ শিরোপা জিতেছিল এবং ১৯৯১ সালে এটি পুনরাবৃত্তি করেছিল। ২০০১ সালে, তারা খান রিসার্চ ল্যাবরেটরিজকে পরাজিত করে তাদের তৃতীয় শিরোপা জয় করে এবং ২০০৩ সালে পাকিস্তান সেনাবাহিনীর বিরুদ্ধে তাদের শিরোপা ধরে রাখে। ২০০৪ সালে পরিবর্তিত পাকিস্তান প্রিমিয়ার লিগে, তারা উদ্বোধনী চ্যাম্পিয়ন হয় যখন তারা চূড়ান্ত দিনের নির্ধারক ম্যাচে পাকিস্তান সেনাবাহিনীকে দ্বিতীয় স্থানে ঠেলে দেয়।  তাদের সবচেয়ে বড় কৃতিত্ব ২০০৭-০৮ সালে এসেছিল যখন তারা ফাইনালের দিনে পাকিস্তান সেনাবাহিনীকে পরাজিত করার পর অপরাজিত থেকে মৌসুম শেষ করেছিল। তারাই একমাত্র পাকিস্তানি ক্লাব যারা অপরাজিত থেকে মৌসুম শেষ করে অপরাজেয় শিরোপা জিতেছে।   ইতিহাস  ক্লাবটি ১৯৮৩ সালে প্রতিষ্ঠিত হয়েছিল এবং পরবর্তীতে একই বছর জাতীয় ফুটবল লিগে প্রথম ট্রফি জিতেছিল। ক্লাবটি ২০০০ এর দশকে সর্বাধিক ট্রফি জিতেছে, ৫বার লিগ জিতেছে।  ওয়াপদা এর প্রথম এশিয়ান প্রতিযোগিতায় অংশ নেয় ১৯৯১ এশিয়ান ক্লাব চ্যাম্পিয়নশিপে, যেখানে তারা ঢাকা মোহামেডান এসসি অ্যাওয়ের কাছে ৫–০ ব্যবধানে পরাজিত হয়, এবং ঘরের মাঠে ০–০ ড্র করে, সামগ্রিকভাবে মোট ৫–০ পরাজিত হয়েছিল। তারা এএফসি প্রেসিডেন্ট কাপ ২০০৫- এ পাকিস্তানের প্রতিনিধিত্ব করেছিল, ব্লু স্টার এসসি এবং হ্যালো ইউনাইটেডের বিরুদ্ধে তাদের উভয় খেলাই হেরেছিল এবং গ্রুপ পর্ব থেকে ছিটকে যাওয়ায় তাদের শেষ গ্রুপ পর্বের ম্যাচে দোর্দই বিশকেককে ১–০ গোলে পরাজিত করেছিল। এশিয়ান প্রতিযোগিতায় ক্লাবটির পরবর্তী উপস্থিতি ছিল ২০০৮ এএফসি প্রেসিডেন্ট কাপ, যেখানে তারা আবারও তাদের গ্রুপের তলানিতে শেষ করে, ১টি ম্যাচ ড্র করেছিল এবং ২টি ম্যাচ হেরেছিল। ২০০৯ এএফসি প্রেসিডেন্ট কাপে, ওয়াপদা তাদের গ্রুপে দ্বিতীয় স্থান অর্জন করে এবং টুর্নামেন্টে সেরা দ্বিতীয় স্থান অধিকার করার পর সেমি–ফাইনালে খেলার যোগ্যতা অর্জন করে, সেমি–ফাইনালে ওয়াপদা তাদের গ্রুপ-মেট রেগার-তাদাজ-এর মুখোমুখি হয়েছিল, ওয়াপদা ম্যাচের অতিরিক্ত সময়ের মধ্যে ৪–৩ গোলে হেরেছিল। ক্লাবের শেষ এশিয়ান উপস্থিতি ছিল ২০১১ এএফসি প্রেসিডেন্ট কাপে, যেখানে তারা তাদের গ্রুপে তৃতীয় স্থান অর্জন করে এবং ছিটকে যায়।   এএফসি প্রতিযোগিতায় পারফরম্যান্স   এশিয়ান ক্লাব চ্যাম্পিয়নশিপ: ১টি উপস্থিতি ১৯৯২: বাছাইপর্ব - ১ম পর্ব   এএফসি প্রেসিডেন্ট'স কাপ: ৪টি উপস্থিতি ২০০৫: গ্রুপ পর্বে ৩য় ২০০৮: গ্রুপ পর্বে ৪র্থ ২০০৯: সেমি-ফাইনালিস্ট ২০১১: গ্রুপ পর্বে ৩য়   এএফসি প্রেসিডেন্টস কাপের ম্যাচ  দলপয়েন্ট খেলাজয় ড্রহার গোল পক্ষে গোল বিপক্ষে গোল ফ3 ওয়াপদা১২  ১৩  ৩ ৩ ৭  ১১ ১৫ -৪    সাফল্য   লিগ   জাতীয় ফুটবল লিগ/পাকিস্তান প্রিমিয়ার লিগ  বিজয়ী (৮): ১৯৮৩–৮৪, ১৯৯০–৯১, ২০০০–০১, ২০০২–২০০৩, ২০০৪-০৫, ২০০৭–০৮, ২০০৮-০৯, ২০১০–১১  জাতীয় ফুটবল চ্যালেঞ্জ কাপ  বিজয়ী (২): ২০২০, ২০২৩–২৪  কায়েদ-ই-আজম শিল্ড:  বিজয়ী (১): ১৯৯২   তথ্যসূত্র    বহিঃসংযোগ   ওয়াপদা ওয়েবসাইট  ওয়াপদা এফসি এ গ্লোবাল স্পোর্টস আর্কাইভ  বিষয়শ্রেণী:১৯৮৩-এ পাকিস্তানে প্রতিষ্ঠিত ফুটবল ক্লাব বিষয়শ্রেণী:লাহোরে ফুটবল বিষয়শ্রেণী:১৯৮৩-এ প্রতিষ্ঠিত ফুটবল ক্লাব বিষয়শ্রেণী:পাকিস্তানের ওয়ার্কস ফুটবল ক্লাব
অঘটন বলতে এমন একটি অপ্রত্যাশিত, অযাচিত ও অপ্রীতিকর ঘটনাকে বোঝায় যা বিভিন্ন মাত্রায় ক্ষয়ক্ষতির কারণ হতে পারে। যেমন গুরুতর যান্ত্রিক বিকলতা কিংবা কোনও রোগীর প্রতিকূল রোগাবস্থা সৃষ্টি হওয়া অঘটনের কিছু উদাহরণ। অঘটনকে ইংরেজি পরিভাষায় ইনসিডেন্ট (Incident) বলে।  দুর্ঘটনা (ইংরেজি Acccident অ্যাক্সিডেন্ট) ও অঘটনের মধ্যে পার্থক্য করা হয়। দুর্ঘটনা হল একটি অপরিকল্পিত, অযাচিত ও তাৎপর্যপূর্ণ ক্ষতিকর ঘটনা, যা আপাতদৃষ্টিতে অঘটনের সংজ্ঞার প্রায় সমার্থক। কিন্তু অনেকেই দুর্ঘটনার সাথে দৈবের বা দুর্ভাগ্যের সম্পর্ক স্থাপন করেন, যাতে ধরে নেওয়া হয় যে এটি প্রতিরোধ করার কোনও উপায় ছিল না। অথচ অনেক দুর্ঘটনাই (যেমন জানমালের ক্ষতি বা রোগব্যাধি) পরবর্তীতে নিরাপত্তামূলক পদক্ষেপ বা ব্যবস্থার মাধ্যমে প্রতিরোধ করার যোগ্য হিসেবে প্রতিভাত হয়, তাই ইদানিং "প্রতিরোধযোগ্য নেতিবাচক ঘটনা" বোঝাতে দুর্ঘটনার পরিবর্তে অঘটন কথাটি ব্যবহার করা হয়। এভাবে সংজ্ঞায়িত কোনও অঘটনে যদি তেমন কোনও ক্ষয়ক্ষতি না হয় বা একেবারেই ক্ষয়ক্ষতি না হয়, তাহলে সেটিকে "অল্পের জন্য রক্ষা" বলে। অন্যদিকে যদি সেই অঘটনটি তাৎপর্যপূর্ণ ক্ষতির কারণ হয়, তাহলে তাকে দুর্ঘটনা বলা হয়।  কোনও নির্দিষ্ট পরিবেশ বা পরিপ্রেক্ষিতে একটি অঘটন হল এমন একটি তাৎপর্যপূর্ণ ঘটনা যেটি নজরদারিতে রাখা ও যেটির উপর প্রতিবেদন তৈরি করা প্রয়োজন।  আন্তর্জাতিক সম্পর্ক বা কূটনীতিতে অঘটন বলতে আপাতদৃষ্টিতে আপেক্ষিকভাবে ক্ষুদ্র বা সীমিত আকারের একটি ঘটনা, কাজ বা সংঘাতকে বোঝায় যেটি দুই বা ততোধিক জাতিরাষ্ট্রের মধ্যে ব্যাপক ও বৃহত্তর সংঘাতের কারণ হতে পারে। নাগরিক, সরকারি কর্মকর্তা, সেনা বা গুপ্তচরদের অপ্রত্যাশিত বা ইচ্ছাকৃত উস্কানিমূলক কাজ কিংবা সন্ত্রাসীদের কর্মকাণ্ডের ফলে এরকম অঘটন ঘটতে পারে।   তথ্যসূত্র   বিষয়শ্রেণী:দুর্ঘটনা
নেফ্ট থিয়েটার হলো ২০১৮ সালে প্রতিষ্ঠিত খারকিভ ভিত্তিক একটি বিকল্প স্বতন্ত্র থিয়েটার।"নেফ্ট" হল এমন একটি উন্মুক্ত থিয়েটার প্ল্যাটফর্ম, যেখানে কোনো নির্দিষ্ট দল কিংবা ক্লাসিক্যাল ক্যানন নেই। অভিনেতা, পরিচালক, সঙ্গীতজ্ঞ, নৃত্য পরিচালক এবং শিল্পীরা "নেফ্ট" -এ তাদের ধারণা শেয়ার করতে পারেন কিংবা একটি দল সংগ্রহ করতে পারেন এবং একটি নতুন থিয়েটার প্রকল্প বাস্তবায়ন করতে পারেন।   তথ্যসূত্র   বিষয়শ্রেণী:ইউক্রেনের নাট্যকলা বিষয়শ্রেণী:খারকিভের সংস্কৃতি
গান্ধী বিফোর ইন্ডিয়া  ২০১৩ সালের ভারতীয় ইতিহাসবিদ রামচন্দ্র গুহা কর্তৃক লিখিত একটি বই, পরিকল্পিত দুই-অংশের মহাত্মা গান্ধীর জীবনীর প্রথম অংশ। বইটিতে গান্ধী দক্ষিণ আফ্রিকায় একজন উকিল এবং সিভিল-অধিকার কর্মী হিসেবে ২১ বছরের সময়কালের কর্মজীবন থেকে ভারতে ফিরে আসার জীবনের ঘটনাগুলো উল্লেখ করা হয়েছে। তিনি ভারতীয় সম্প্রদায়ের অন্তর্ভুক্ত ছিলেন তাই দক্ষিণ আফ্রিকায় এই সময়ের মধ্যে, গান্ধী বর্ণবাদী বৈষম্যের শিকার। সরকারের বর্ণবাদী নীতির প্রতিক্রিয়ায় 'সত্যগ্রাহ' আন্দলোন বিকশিত করেন।  পেঙ্গুইন ইন্ডিয়া প্রকাশনী গান্ধী বিফোর ইন্ডিয়া বইটি ২ অক্টোবর ২০১৩ সালে, গান্ধীর জন্মবার্ষিকীতে প্রথম প্রকাশ করে। বইটির শিরোনাম 'গান্ধী আফটার ইন্ডিয়া' (২০০৭) বইয়ে থেকে সংযোজন করা হয়েছে। গান্ধী বিফোর ইন্ডিয়া বইটি সমালোচকদের দ্বারা অত্যন্ত ভালভাবেই সাড়া ফেলেছিল।   তথ্যসূত্র    বহিঃসংযোগ   পেঙ্গুইন ইন্ডিয়ায় গান্ধী বিফোর ইন্ডিয়া   র‍্যান্ডম হাউজে গান্ধী বিফোর ইন্ডিয়া   বিষয়শ্রেণী:পেঙ্গুইন বুক্‌সের বই বিষয়শ্রেণী:রাজনীতিবিদ সম্পর্কে জীবনী বিষয়শ্রেণী:মহাত্মা গান্ধীর সাংস্কৃতিক চিত্রায়ণ বিষয়শ্রেণী:২০১৩-এর অ-কল্পকাহিনী বই বিষয়শ্রেণী:২১শ শতাব্দীর ভারতীয় বই বিষয়শ্রেণী:মহাত্মা গান্ধী সম্পর্কে বই
সওয়াদ ইদ সালেম (জন্ম ৬ই জানুয়ারি ১৯৭৯ মেচেরিয়াতে) একজন আলজেরীয় দূরপাল্লার দৌড়বীর। তার পছন্দের বিভাগ হল অর্ধ-ম্যারাথন ও ম্যারাথন। ১০০০০মিটার বিভাগে তিনি স্বর্ণপদক জেতেন ২০০০ সালের দৌড়বাজীতে আফ্রিকান চ্যাম্পিয়নশিপে ও ২০০৫ সালের দৌড়বাজীতে ভূমধ্যসাগরীয় গেমসে।Mediterranean Games. GBR Athletics. সংগৃহীত হয়েছে ২০১০-০৪-০১। ২০০৭ সারা আফ্রিকা গেমসে তিনি অর্ধ-ম্যারাথনে জয়ী হন। ৩০০০মিটার থেকে ম্যারাথন পর্যন্ত সকল বিভাগের মহিলাদের দৌড়বাজীতে আলজেরীয় রেকর্ড সালেমের দখলে।  ১৯৯৭ সালে IAAF বিশ্ব ক্রস-কান্ট্রি চ্যাম্পিয়নশিপের জুনিয়র স্তরে তিনি প্রথমবারের জন্য আন্তর্জাতিক প্রতিযোগিতায় অংশ নেন। সেখানে তিনি ৯৮তম স্থান অধিকার করেন। ২০০০ এবং ২০০৩ IAAF বিশ্ব অর্ধ-ম্যারাথন চ্যাম্পিয়নশিপ তাকে প্রথম পঞ্চাশজনে নিয়ে আসে। ৫০০০ মিটার দৌড়ে তিনি ২০০৩ বিশ্ব চ্যাম্পিয়নশিপ ও ২০০৪ গ্রীষ্মকালীন অলিম্পিকে অংশগ্রহণ করলেও কোনোটিতেই তিনি হিটের বেশি এগোতে পারেননি।  ইউনিভার্সিয়াড ক্রস-কান্ট্রি জেতার পর, সালেম ২০০৬ সাল থেকে ম্যারাথন দৌড়ে অংশ নেওয়া শুরু করেন ও শীঘ্রই তিনি সাফল্যের মুখ দেখেন। থেসালোনিকিতে অনুষ্ঠিত ২০০৬ সালের আলেক্সান্ডার দ্য গ্রেট ম্যারাথন প্রতিযোগিতায় তিনি জয়ী হন। এরপর ১৮ই মার্চ, ২০০৭ সালে অনুষ্ঠিত ১৩তম রোম ম্যারাথনেও তিনি জয় লাভ করেন। শুধু তাই নয়, ২:২৫:০৮ সময়ে তিনি এই প্রতিযোগিতায় নতুন রেকর্ডও স্থাপন করেন।Algeria's Souad Ait Salem wins Rome Marathon, Algeria News & Events, Tuesday, March 20, 2007, internet posting. ২০০৮ গ্রীষ্মকালীন অলিম্পিকে তিনি ম্যারাথনে ২:২৮:২৯ সময়ে ৯ম স্থান অধিকার করেন।Athletics Women's Marathon Detailed Results, http://www.results.beijing2008.cn , Sunday, August 17, 2008, internet posting   তথ্যসূত্র    বহিঃসংযোগ     বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:Algerian long-distance runners বিষয়শ্রেণী:Algerian athletes বিষয়শ্রেণী:Athletes (track and field) at the 2004 Summer Olympics বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:Olympic athletes of Algeria বিষয়শ্রেণী:আলজেরিয়ার অলিম্পিক ক্রীড়াবিদ বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:মল্লক্রীড়ায় ডোপিং মামলা বিষয়শ্রেণী:২১শ শতাব্দীর আলজেরীয় ব্যক্তি
পঞ্চগড় নামে বাংলাদেশে একটি শহর রয়েছে। এছাড়াও পঞ্চগড় দ্বারা যা কিছু বোঝানো হতে পারে:   পঞ্চগড় জেলা, বাংলাদেশের রংপুর বিভাগের একটি জেলা।  পঞ্চগড় সদর উপজেলা, পঞ্চগড় জেলার একটি উপজেলা।  পঞ্চগড় সদর থানা, পঞ্চগড় জেলার একটি থানা।  পঞ্চগড় পৌরসভা, পঞ্চগড় শহরের শাসক স্থানীয় সরকার।  পঞ্চগড় সদর ইউনিয়ন, পঞ্চগড় সদর উপজেলার একটি ইউনিয়ন।
প্রায় ২৯,০০০ ভারতীয় মালদ্বীপে বাস করে এবং কাজ করে। তাদের মধ্যে রাজধানী শহর মালে'তে বাস করে প্রায় ২২,০০০ জন। তারা নার্স, শিক্ষক, ব্যবস্থাপক, ডাক্তার, প্রকৌশলী, হিসাবরক্ষক এবং অন্যান্য পেশাদারদের নিয়ে গঠিত। তাদের পাশাপাশি রয়েছে দক্ষ ও অদক্ষ লোক যেমন টেকনিশিয়ান, রাজমিস্ত্রি, দর্জি, প্লাম্বার এবং অন্যান্য শ্রমিক। পর্যটন-সম্পর্কিত শিল্পে একটি উল্লেখযোগ্য অনুপাত কাজ। তাদের প্রায় সকলেই ভারতীয় নাগরিকত্ব ধারণ করে যদিও তারা স্থানীয় সমাজের বুননে মিশে যেতে পারে।  কেরালা এবং তামিলনাড়ুর লোকেরা ঐতিহাসিকভাবে বাণিজ্যের মাধ্যমে মালদ্বীপের সাথে ঘনিষ্ঠ যোগাযোগ করেছে, যা আজ পর্যন্ত অব্যাহত রয়েছে যেখানে ভারতীয় পেশাদার ও অন্যান্য কর্মীরা মালদ্বীপের অর্থনীতি এবং সমাজে অবদান রাখে।   তথ্যসূত্র  1. https://www.bbc.com/news/world-asia-india-67942642  বিষয়শ্রেণী:দেশ অনুযায়ী ভারতীয় বিক্ষিপ্ত উদ্বাসন বিষয়শ্রেণী:অকার্যকর বহিঃসংযোগ সহ সমস্ত নিবন্ধ
তাউং কালাত ()  মিয়ানমারের মান্দালয় অঞ্চলের পোপা পর্বতে অবস্থিত একটি বৌদ্ধ মঠ এবং মন্দির কমপ্লেক্স। এটি একটি লম্বা আগ্নেয়গিরির প্লাগের উপর নির্মিত, এবং এটি নিকটবর্তী পোপা পর্বতের  আশেপাশে অবস্থিত বেশ কয়েকটি বিশিষ্ট ন্যাট  আধ্যাত্মিক বিশ্বাসের উপাসনা স্থানগুলির মধ্যে একটি।   বর্ণনা  মন্দির কমপ্লেক্সটি  সমুদ্র সমতল হতে  উচ্চ আগ্নেয়গিরির প্লাগের উপর অবস্থিত; শিলা গঠন অনুযায়ি এটি একটি নিষ্ক্রিয় আগ্নেয়গিরি যা পোপা পর্বতের চারপাশের ভূতাত্ত্বিক কার্যকলাপ দ্বারা গঠিত হয়েছিল। টাউং কালাট একটি জনপ্রিয় তীর্থস্থান, এবং এটি ন্যাট আধ্যাত্মিক শক্তির উৎস হিসাবে বিবেচিত হয়। মন্দিরে ৩৭টি নাট মূর্তি স্থাপিত আছে। মঠে যাওয়ার জন্য ৭৭৭টি সিড়ি ধাপ বেয়ে উঠতে হয়। ধাপগুলি একসময় বিখ্যাত বার্মিজ সন্ন্যাসী উ খান্দি রক্ষণাবেক্ষণ করতেন।  মন্দির হতে নিকটবর্তী বাগান শহরের বৌদ্ধমন্দিরের চুড়াসমূহ এবং উদ্ভিজ্জাচ্ছাদিত টাউং মা-গাই চুড়া দেখা যায়।   চিত্রশালা    তথ্যসূত্র   বিষয়শ্রেণী:বার্মায় বৌদ্ধ মন্দির
.portal-banner-image img{ 	display: block;     width:100%;     height:auto; } .portal-banner-image-slideshow .mw-gallery-slideshow-img-container > a > img{ 	display: block;     width:100%;     height:auto; } .portal-banner-image-slideshow .mw-gallery-slideshow-buttons{ 	display:none; } .portal-banner-image-slideshow .mw-gallery-slideshow-buttons div{ 	width:100%; } .portal-banner-image-slideshow .oo-ui-stackLayout:hover .mw-gallery-slideshow-buttons{ 	align-items:center; 	position:absolute; 	width:100%; 	z-index:1000; 	display:flex; 	padding-top:0 !important; 	background:rgb(255,255,255); 	opacity:0.75 !important; 	top:0; 	bottom:0; } .portal-banner-image-slideshow ul.gallery.mw-gallery-slideshow > li.gallerycarousel > div > div > div > span:nth-child(2)  { 	display: none; } .portal-banner-image-slideshow ul.gallery.mw-gallery-slideshow > li.gallerycarousel > div > div > div > span:nth-child(1)  { 	float:left; } .portal-banner-image-slideshow ul.gallery.mw-gallery-slideshow > li.gallerycarousel > div > div > div > span:nth-child(3)  { 	float:right; } .portal-banner-image-slideshow ul.gallery.mw-gallery-slideshow{ 	margin:0 !important; } .portal-banner-image-slideshow .oo-ui-stackLayout > div:nth-child(3) *{ 	margin:0; 	padding:0; } .portal-banner-image-slideshow .oo-ui-stackLayout > div:nth-child(3){ 	z-index:1001; }
দক্ষিণ এশীয় রন্ধনশৈলীর ইতিহাস যা আধুনিক দিনের বাংলাদেশ, ভারত , পাকিস্তান, শ্রীলঙ্কা এবং নেপালে ররন্ধনশৈলী নিয়ে গঠিত, সমৃদ্ধ ও বৈচিত্রপূর্ণ। অনেক সহস্রাব্দ দ্বারা বিস্তৃত অভিবাসন এবং মধ্যম পরিবাহিত অভিজ্ঞ ভূমি হিসাবে, ভারতীয় উপমহাদেশ অনেক খাদ্য দ্বারা প্রভাবিত হয়েছে। গভীর গ্রীষ্মমন্ডল থেকে আলপাইন পর্যন্ত এই অঞ্চলের বিভিন্ন জলবায়ুর ফলে সহজেই উপলব্ধ উপাদানগুলি রান্নার ক্ষেত্রকে বিস্তৃত হতে সাহায্য করেছে। অনেক ক্ষেত্রে, খাদ্য ধর্মীয় ও সামাজিক পরিচয়ের একটি চিহ্নিতকারী হয়ে উঠেছে, যার সাথে ভিন্ন ভিন্ন ট্যাবু এবং পছন্দ (উদাহরণস্বরূপ, জৈন ধর্মের একটি শাখা মূল বা ভূগর্ভস্থ কিছুই খায়) গড়ে উঠেছে এবং সেই শ্রেণী তাদের রুচি অনুযায়ী অন্যান্য খাবারের যোগান পেয়েছে।  তবে ভারতীয় খাবারের উপর হিন্দু, মুসলমান এবং জৈন সম্প্রদায়ের কড়া ভূমিকা রয়েছে। ভারতের মোট জনসংখ্যার ৩১% ভাগের কম মানুষ নিরামিষভোজী।  সময়ক্রম প্রায় ৭০০০ খ্রিস্টপূর্বাব্দে তিল, বেগুন এবং গবাদি পশুর সিন্ধু উপত্যকায় গৃহপালিত হয়। ৩০০০ খ্রিষ্টপূর্বাব্দ নাগাদ হলুদ, জিরা, গোলমরিচ এবং সরিষা ভারতে চাষ হয়। বৌদ্ধ ধর্মের আবির্ভাব এবং সহকারী জলবায়ু যেখানে সারাবছর ফল, শাক সবজি এবং শস্য সহজেই উৎপাদিত হওয়ায় নিরামিষভোজন মতবাদ জনপ্রিয়তা পায়। একটি খাদ্য শ্রেণিবিভাজন পদ্ধতি যা কোনও খাবারকে সাত্ত্বিক, রাজসিক এবং তামসিক শ্রেণীতে বিভক্ত করে আয়ুর্বেদকে বিকশিত করে। যার প্রতিটি শরীর ও মনের উপর একটি শক্তিশালী প্রভাব তৈরী করে বলে মনে করা হয়েছিল।  পরে আরব, মধ্য এশিয়া, এবং মুগল সাম্রাজ্যে এবং অন্যান্যদের আগমন ভারতীয় রান্নার উপর গভীর ও মৌলিক প্রভাব ফেলেছিল। ইসলামিক শাসনকালে শাখাগুলি  সমৃদ্ধ ঝোল, পিলাফ এবং অ নিরামিষভোজী খাবার যেমন কাবাব প্রচলিত হয় যার ফলে মুঘলাই রন্ধনশৈলী গড়ে ওঠে। সেইসাথে এপ্রিকট, তরমুজ, পীচ এবং তাল জাতীয় ফল সংযুক্ত হয়।  মুগলরা রান্নার মহান পৃষ্ঠপোষক ছিলেন। জাহাঙ্গীর ও শাহজাহানের রাজত্বের সময় সুস্বাদু সব খাবার তৈরি করা হয়েছিল। মুসলিমদের মাংসের খাবারের মধ্যে রয়েছে বোভাইন, ওভিন, হাঁস-মুরগী এবং সীফুড খাবার। হায়দ্রাবাদ রাজ্যের নিজাম'রা খাবারের উন্নতি সাধন করে তাদের নিজস্ব রন্ধনশৈলী প্রতিষ্ঠা করতে সক্ষম হয়। বিশেষ করে তাদের বিরিয়ানী খুবই বিখ্যাত। একে ভারতের অন্যতম নিখুঁত রন্ধনশৈলীর উদাহরণ হিসেবে গণ্য করা হয়।  পর্তুগিজ ও ব্রিটিশরা তাদের শাসনকালে রান্নার কৌশল যেমন বেকিং এবং নিউ ওয়ার্ল্ড এর খাবার চালু করেছিল। দক্ষিণ এশিয়ান রন্ধনপ্রণালীতে জনপ্রিয় নতুন বিশ্ব সবজি যেমন টমেটো, আলু, মিষ্টি আলু, চিনাবাদাম, স্কোয়াশ এবং মরিচ নিয়ে আসে। হিন্দু উপবাসের দিনগুলিতে বেশিরভাগ নতুন শাকসব্জি যেমন মিষ্টি আলু, আলু, অমরনাথ, চিনাবাদাম এবং কাসাবা ভিত্তিক সাগুর মতো নয়া বিশ্বের খাবার খাওয়ার রীতি গড়ে ওঠে।  তথ্যসূত্র  বিষয়শ্রেণী:দক্ষিণ এশীয় রন্ধনশৈলীর ইতিহাস দক্ষিণ এশীয় রন্ধনশৈলীর ইতিহাস বিষয়শ্রেণী:ভারতীয় খাবারের ইতিহাস বিষয়শ্রেণী:খাদ্য ও পানীয়ের ইতিহাস বিষয়শ্রেণী:দক্ষিণ এশীয় রন্ধনশৈলী
বন তুলসী বা বন মরিচ (বৈজ্ঞানিক নাম:Croton bonplandianus) ১৮৬৪ সালে বর্ণিত একটি উদ্ভিদ। এদের ফুল ও পাতা দেখতে এর মরিচের সাদৃশ্য বলেই এ নামকরণ। গাছের পাতাগুলো খুব সবুজ আর চকচকে হয়। এই গাছের ফুল-ফল ধরে ভুল করে চোখে মুখে হাত দিয়ে ফেললে ভীষণ জ্বালা-পোড়া করে। এই গাছের কষ দিয়ে বুদবুদও তৈরি করা যায়। ডাল ভাঙ্গার পর একটু ফাঁক হলে যখন সেই ফাঁকে কষ জমে যেতো তখন ফুঁ দিলেই হলো। মাটির ভেতর থেকে কেঁচো বের করতে কচলিয়ে পানি ঢাললেই কেচোরা বের হয়ে আসে।   গ্যালারি   তথ্যসূত্র   বহিঃসংযোগ   বিষয়শ্রেণী:তুলসী বিষয়শ্রেণী:ক্রোটন বিষয়শ্রেণী:১৮৬৪-এ বর্ণিত উদ্ভিদ বিষয়শ্রেণী:ভারতের উদ্ভিদ বিষয়শ্রেণী:বলিভিয়ার উদ্ভিদ বিষয়শ্রেণী:উরুগুয়ের উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:ঔষধি উদ্ভিদ
থাম্ব|ফার্দিনান্দ ব্রাউনের জন্মস্থান, ফুলদা কার্ল ফের্ডিনান্ড ব্রাউনএই জার্মান ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় জার্মান শব্দের প্রতিবর্ণীকরণ  শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। (জন্মঃ ৬ জুন, ১৮৫০ - মৃত্যুঃ ২০ এপ্রিল, ১৯১৮) একজন জার্মান পদার্থবিজ্ঞানী এবং উদ্ভাবক ছিলেন।  তিনি ১৯০৯ সালে গুলিয়েলমো মার্কোনির সাথে যৌথভাবে পদার্থবিজ্ঞানে নোবেল পুরস্কার লাভ করেন ১৯০৯ সালে।  তার জন্ম জার্মানির ফুলদা নামক স্থানে। যুক্তরাষ্ট্রের নিউ ইয়র্ক সিটিতে মৃত্যুবরণ করেন। বেতার যোগাযোগ প্রতিষ্ঠায় তার প্রত্যক্ষ ভূমিকা রয়েছে।  পাদটীকা   তথ্যসূত্র    বহিঃসংযোগ পেটেন্ট     অন্যান্য  "Ferdinand Braun – Biography ". Nobel Lectures. Physics 1901-1921, Elsevier Publishing Company, Amsterdam, 1967.   Naughton, Russell, "Karl Ferdinand Braun, Dr : 1850 - 1918".  "Karl Ferdinand Braun ". Biographies of Famous Electrochemists and Physicists Contributed to Understanding of Electricity.   Rybak, James P., "Forgotten" Pioneers of Wireless; Part 5 - Karl Ferdinand Braun".   "Karl Ferdinand Braun, 1850-1918". (German) (English translation)  বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:জার্মান পদার্থবিজ্ঞানী বিষয়শ্রেণী:জার্মান উদ্ভাবক বিষয়শ্রেণী:১৮৫০-এ জন্ম বিষয়শ্রেণী:১৯১৮-এ মৃত্যু বিষয়শ্রেণী:জার্মান নোবেল বিজয়ী বিষয়শ্রেণী:১৯শ শতাব্দীর জার্মান উদ্ভাবক বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্ট্রসবার্গ বিশ্ববিদ্যালয় অনুষদ বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:মারবুর্গ বিশ্ববিদ্যালয়ের প্রাক্তন শিক্ষার্থী
নারিশা ইউনিয়ন বাংলাদেশ ঢাকা বিভাগের ঢাকা জেলার দোহার উপজেলা ও থানার দক্ষিণে পদ্মা নদীর তীরবর্তী একটি ইউনিয়ন। এই ইউনিয়ন এর মধ্যে পদ্মা নদী, আড়িয়াল বিল রয়েছে।   আয়তন ও জনসংখ্যা  +ওয়ার্ডগ্রামের নামজনসংখ্যা১ঝনকি৪৪২৪২উত্তর শিমুলিয়া৪২৯৫৩মালিকান্দা৫২৬৩৪মেঘুলা২৫১০৪রানীপুর২০০৮৫দক্ষিণ শিমুলিয়া৪৯০৮৬নারিশা পশ্চিম চর৭০১৮৭নারিশা২৭৪৩৮খালপাড়২০০৫৮নারিশা চৈতাবাতর১৫০৫৯সাতভিটা২৮০৩৯রুইতা৬০২   হাট বাজারের তালিকা    মেঘুলা বাজার  মেঘুলা বাজার দোহার থানার দ্বিতীয় বৃহত্তম বাজার। এখানে সকাল থেকে রাত ১০টা পর্যন্ত পণ্যের বিকিকিনি চালু থাকে। বাজার প্রতিদিনই খোলা থাকে।  পরিচালনাকারী কর্তৃপক্ষ: মো: ইকবাল হোসেন, সভাপতি   যোগাযোগ ব্যবস্থা  ঢাকা শহর থেকে বিভিন্ন বাস সার্ভিসে গুলিস্তান থেকে দোহারে আসা যায় যেমন: আরাম, নগর, জয়পাড়া, সেবা। দোহার থেকে রিকশায় নারিশা ইউনিয়ন পরিষদে আসা যায়।   শিক্ষা প্রতিষ্ঠান তালিকা   নারিশা পশ্চিম চর সরকারী প্রাথমিক বিদ্যালয়  মেঘুলা সরকারী প্রাথমিক বিদ্যালয়  কবি নজরুল বালিকা বিদ্যালয়  মালিকান্দা মেঘুলা স্কুল ও কলেজ, প্রতিষ্ঠা - ১৯২৯   তথ্যসূত্র    বহিঃসংযোগ  নারিশা ইউনিয়ন পরিষদের ২০২৪-২৫ বাজেট সার-সংক্ষেপ বিষয়শ্রেণী:দোহার উপজেলার ইউনিয়ন
বোম্বে দুরপুন, সাধারণত বোম্বে দুরপুন, দুরপুন বা দর্পণ নামে পরিচিত, একটি দ্বিভাষিক  সংবাদপত্র ছিল বোম্বে থেকে ১৮৩২ থেকে ১৮৪০ সাল পর্যন্ত প্রকাশিত হয়।  এটি বালশাস্ত্রী জাম্বেকার দ্বারা প্রতিষ্ঠিত হয়েছিল, যিনি মারাঠি সাংবাদিকতার জনক হিসাবে বিবেচিত একজন সমাজ সংস্কারক। এটি ছিল প্রথম মারাঠি সংবাদপত্র এবং প্রথম সংখ্যা ৬ জানুয়ারী, ১৯৩২ সালে প্রকাশিত হয়েছিল। বোম্বে দুরপুনের প্রতিষ্ঠার তারিখ, ৬ জানুয়ারি, সেই দিনটিকে স্মরণ করার জন্য মহারাষ্ট্রে মারাঠি সাংবাদিক দিবস হিসাবে পালিত হয়।    ইতিহাস  এটি ১৮৩২ সালের জানুয়ারিতে প্রতিষ্ঠিত হয়েছিল। শুরুতে পত্রিকাটি পাক্ষিকভাবে প্রকাশিত হলেও পরে একে সাপ্তাহিক করা হয়। সেই সময়ে, সংবাদপত্রটি মারাঠি এবং ইংরেজি উভয় ভাষায় প্রকাশিত হয়েছিল। সংবাদপত্রে দুটি কলাম থাকত, একটি ইংরেজিতে এবং একটি মারাঠিতে। প্রথম কলামটি মারাঠি ভাষায় লেখা হত, যাতে মারাঠিরা বুঝতে পারে দেশে কী ঘটছে। দ্বিতীয় কলামটি ইংরেজিতে লেখা হত, যাতে ব্রিটিশরা বুঝতে পারে পত্রিকায় কী লেখা হয়েছে। ব্রিটিশ শক্তির ক্রমাগত নজরে পড়লেও দর্পণ পত্রিকাটি সাড়ে আট বছর চলে। এর শেষ সংখ্যাটি ১৮৪০ সালের জুলাই মাসে প্রকাশিত হয়েছিল।    তথ্যসূত্র   বিষয়শ্রেণী:দ্বিভাষিক সংবাদপত্র বিষয়শ্রেণী:এশিয়ার ইংরেজি ভাষার সংবাদপত্র বিষয়শ্রেণী:১৮৩২-এ প্রতিষ্ঠিত প্রকাশনা বিষয়শ্রেণী:ভারতের বিলুপ্ত সংবাদপত্র বিষয়শ্রেণী:ভারতের সাপ্তাহিক সংবাদপত্র বিষয়শ্রেণী:১৮৩২-এ ভারতে প্রতিষ্ঠিত বিষয়শ্রেণী:মহারাষ্ট্রের সংবাদপত্র বিষয়শ্রেণী:মারাঠি ভাষার সংবাদপত্র
অ্যাড্রেনোকোর্টিকোট্রপিক হরমোন (এসিটিএইচ) বা অ্যাড্রেনোকোর্টিকোট্রপিন, কর্টিকোট্রপিন হলো একটি পলিপেপটাইড ট্রপিক হরমোন যা অগ্র পিটুইটারি গ্রন্থি দ্বারা উৎপাদিত এবং নিঃসৃত হয়। এটি একটি ওষুধ এবং ডায়াগনস্টিক এজেন্ট হিসাবেও ব্যবহৃত হয়। ACTH হল হাইপোথ্যালামিক-পিটুইটারি-অ্যাড্রিনাল অক্ষের একটি গুরুত্বপূর্ণ উপাদান এবং এটি প্রায়শই জৈবিক চাপের প্রতিক্রিয়ায় উৎপাদিত হয় (হাইপোথ্যালামাস থেকে এর সামনের কর্টিকোট্রপিন-নিঃসরণকারী হরমোনের সাথে এটি নির্গত হয়)। এর প্রধান কাজ হলো অ্যাড্রিনাল গ্রন্থির কর্টেক্স দ্বারা কর্টিসলের উৎপাদন বৃদ্ধি করা এবং তা ছড়িয়ে দেওয়া। ACTH অনেক জীবের সার্কাডিয়ান ছন্দের সাথেও সম্পর্কিত।  ACTH-এর ঘাটতি হলো সেকেন্ডারি অ্যাড্রিনাল অপ্রতুলতার একটি সূচক ( পিটুইটারি গ্রন্থি বা হাইপোথ্যালামাস, cf. হাইপোপিটুইটারিজমের দুর্বলতার কারণে ACTH-এর কম উৎপাদন) বা অন্যান্য অ্যাড্রিনাল অপ্রতুলতার (হাইপোথ্যালামাসের রোগ, হোকোট্রপিন রিলিজ হ্রাসের সাথে। (CRH) ) কারণেও এরূপ হতে পারে। অন্য দিকে, দীর্ঘস্থায়ীভাবে ACTH মাত্রা বেশি হলে প্রাথমিক অ্যাড্রিনাল অপ্রতুলতা (যেমন অ্যাডিসন ডিজিজ ) যখন অ্যাড্রিনাল গ্রন্থি কর্টিসলের উৎপাদন দীর্ঘস্থায়ীভাবে কমে যায়। কুশিং রোগের কারণে পিটুইটারি টিউমার হতে পারে। অতিরিক্ত ACTH (পূর্ববর্তী পিটুইটারি থেকে) এবং অতিরিক্ত কর্টিসল (হাইপারকোর্টিসোলিজম)-এর কারণে এই রোগ হতে পারে। এটি কুশিং সিনড্রোম নামেও পরিচিত।   গঠন  ACTH-এ ৩৯টি অ্যামিনো অ্যাসিড রয়েছে, যার মধ্যে প্রথম ১৩টি (এন-টার্মিনাস থেকে গণনা করা) α-মেলানোসাইট-উত্তেজক হরমোন (α-MSH) গঠনের জন্য দ্বায়ী (এই সাধারণ যৌগটি অ্যাডিসন রোগে অতিরিক্ত ট্যানড ত্বকের জন্য দায়ী)। অল্প সময়ের পরে, ACTH α- melanocyte-stimulating hormone (α-MSH) এবং সিএলআইপি-এ বিভক্ত হয়। কিন্তু মানবদেহে এই পেপটাইডের কাজ এখনো অজানা।  মানব দেহে ACTH এর ভর ৪,৫৪০ পারমাণবিক ভর ইউনিট (Da) এর সমান।PROOPIOMELANOCORTIN; NCBI --> POMC Retrieved on September 28, 2009   তথ্যসূত্র   বিষয়শ্রেণী:পেপটাইড হরমোন